COM7 ร่วมงาน Opportunity Day
COM7 ร่วมงาน Opportunity Day ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
28 พ.ค. 2562

นายณรงค์ ศรีวรรณวิทย์ (ซ้าย) ผู้อำนวยการสายงานธุรกิจค้าปลีก บริษัท คอมเซเว่น จำกัด (มหาชน) หรือ COM7 ผู้ประกอบธุรกิจค้าปลีกสินค้าไอทีและสมาร์ทโฟนรายใหญ่ของประเทศไทย พร้อมด้วยนายทรงธรรม บุญยะทรัพย์ (ขวา) ผู้จัดการแผนกขยายธุรกิจ ถ่ายรูปเป็นที่ระลึกร่วมกัน ภายหลังพบนักลงทุนในงานบริษัทจดทะเบียนพบผู้ลงทุน (Opportunity Day)
โดยประกาศผลประกอบการประจำไตรมาส 1/62 กำไรสุทธิเติบโตสูงถึง 43% อยู่ที่ 250.1 ล้านบาท มีรายได้จากการขายและให้บริการ เพิ่มขึ้น 18.4% อยู่ที่ 7,618.4 ล้านบาท และมั่นใจ ภาพรวมธุรกิจทั้งปีจะเติบโตแข็งแกร่ง โดยได้รับความสนใจจากนักลงทุน นักวิเคราะห์ เข้ารับฟังข้อมูลเป็นจำนวนมาก ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้